32007D0013
L 007/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2006 година
за адаптиране на Решение 2002/459/EО по отношение на допълненията, които трябва да се направят в списъка на единиците в компютърната система Traces в резултат от присъединяването на България и Румъния
(нотифицирано под номер C(2006) 6810)
(текст от значение за ЕИП)
(2007/13/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния, и по-специално член 4, параграф 3 от него,
като взе предвид Акта за присъединяване на България и Румъния, и по-специално член 56 от него,
като има предвид, че:
(1)
В случая на някои актове, изискващи адаптиране поради присъединяването на България и Румъния към Европейския съюз, не беше създадена разпоредба за необходимите адаптации в Акта за присъединяване от 2005 г. Тези адаптации трябва да бъдат приети преди присъединяване, така че да бъдат приложими от датата на присъединяване.
(2)
Директива 90/425/EИО на Съвета от 26 юни 1990 г. относно ветеринарните и зоотехнически проверки при търговия в Общността с някои живи животни и продукти с оглед завършването на вътрешния пазар (1), и по-специално член 20, параграф 1 от нея, предвижда създаването на компютризирана система, свързваща ветеринарните власти на държавите членки.
(3)
Решение 2002/459/EО на Комисията от 4 юни 2002 г., в което се изброяват единиците в компютризираната мрежа Анимо и отменящо Решение 2002/287/EО (2), изброява и определя единиците на системата Анимо в държавите-членки.
(4)
Решение 2004/292/EО на Комисията от 30 март 2004 г. относно въвеждането на системата Traises и за изменение на Решение 92/486/EИО (3) изисква използването на Traises - компютризирана система за проследяване движенията на животни и някои продукти в рамките на търговията в Общността и вноса.
(5)
За да се осигури гладкото функциониране на компютризираната система Traises, е необходимо различните единици, които съществуват в България и Румъния, да бъдат идентифицирани.
(6)
Следователно Решение 2002/459/EО трябва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2002/459/EО се изменя в съответствие с приложението към настоящото решение.
Член 2
Настоящото решение се прилага от датата на влизане в сила на Договора за присъединяване на България и Румъния.
Член 3
Адресати на настоящото решение са държавите-членки.
Съставено в Брюксел на 22 декември 2006 година.